บาทเปิด 31.18 บาทต่อดอลลาร์ แข็งค่า
เงินบาทเปิดตลาด 31.18 บาทต่อดอลลาร์ แข็งค่าหลังดอลล์อ่อน ตลาดคลายกังวลปัญหาสงครามการค้าจีน-สหรัฐฯ
11 เม.ย. 2561

เงินบาทเปิดตลาด 31.18 บาทต่อดอลลาร์ แข็งค่าหลังดอลล์อ่อน ตลาดคลายกังวลปัญหาสงครามการค้าจีน-สหรัฐฯนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.18 บาท/ดอลลาร์ จากปิดตลาดเย็นวานนี้ที่ระดับ 31.22 บาท/ดอลลาร์เช้านี้เงินบาทปรับตัวแข็งค่าขึ้นตามเงินหยวน หลังจากที่ประธานาธิบดีสี จิ้นผิง ของจีน ได้กล่าวสุนทรพจน์ในที่ประชุม BFA ด้วยการส่งสัญญาณการเปิดกว้างให้ต่างชาติเข้าถึงตลาดจีนมากขึ้น รวมถึงแนวโน้มการปรับลดภาษีนำเข้ารถยนต์ และจะเพิ่มการปกป้องทรัพย์สินทางปัญญาของบริษัทต่างชาติ ซึ่งทำให้ตลาดคลายกังวลปัญหาสงครามการค้าระหว่างจีนกับสหรัฐฯ"การกล่าวสุนทรพจน์ของประธานาธิบดีสี จิ้นผิง สร้างความพอใจให้ทรัมป์ จนต้องทวีตข้อความขอบคุณ สถานการณ์นี้ทำให้ตลาดคลายกังวลเรื่องสงครามการค้า และทำให้นักลงทุนขายดอลลาร์สหรัฐ และสินทรัพย์ปลอดภัยอื่นๆ เพื่อเข้าซื้อหุ้นแทน จึงทำให้ดอลลาร์ปรับตัวอ่อนค่าลง" นักบริหารเงินระบุนักบริหารเงิน คาดว่า ตลอดสัปดาห์นี้เงินบาทจะยังเคลื่อนไหวในกรอบ 31.10-31.30 บาท/ดอลลาร์ ในขณะที่ปริมาณการซื้อขายจะยังเบาบางตลอดทั้งสัปดาห์ เนื่องจากเข้าสู่ช่วงวันหยุดยาว